Babelscape/SREDFM huggingface dataset:
Μπάτε σκύλοι αλέστε 2

Μπάτε σκύλοι αλέστε 2 (αγγλικά: The Secret Life of Pets 2) είναι αμερικανική κωμωδία κινουμένων σχεδίων με υπολογιστή παραγωγής 2019 και είναι η συνέχεια της ταινίας κινουμένων σχεδίων του 2016 "Μπάτε σκύλοι αλέστε" (The Secret Life of Pets).
Αρνούλφος της Καμπανίας

Ο Αρνούλφος της Καμπανίας, Δούκας της Καμπανίας (708 - 723) ήταν μεγαλύτερος γιος και διάδοχος του Ντρόγκο της Καμπανίας και της συζύγου του Άνστρουντε, οι γονείς του παντρεύτηκαν γύρω στο 690. Το όνομα του το πήρε από τον προ-προπάππου του επίσκοπο Αρνούλφο του Μετς, ήταν το πρώτο μέλος από τους Πεπινίδες με το όνομα "Αρνούλφος" μετά τον επίσκοπο και γενάρχη της οικογένειας. Τον Ιούνιο του 715 ο Αρνούλφος καταγράφεται σε ένα διάταγμα ως Δουξ, ο ίδιος και οι αδελφοί του Ούγος Καμπανίας, Γοδεφρείδος και Πεπίνος κάνουν δωρεά γης στην εκκλησία του Αγίου Αρνούλφου στο Μετς στην μνήμη του πατέρα τους που τάφηκε εκεί. Ο μικρός ξάδελφος του Πεπίνος ο Βραχύς βαπτίστηκε το Πάσχα του 716, για να τιμήσει το γεγονός ο Αρνούλφος παραχώρησε κληρονομιά στο "αβαείο του Έχτερναχ". Το διάταγμα δείχνει ότι συμφιλιώθηκαν οι δυο κλάδοι της οικογένειας των Πεπινιδών. Ο πρεσβύτερος είχε εκπρόσωπο τον Αρνούλφο, μεγαλύτερο γιο του μεγαλύτερου γιου του Πεπίνου του Χέρσταλ με την Πλεκτρούδη, εκπρόσωπος του νεώτερου κλάδου ήταν ο Κάρολος Μαρτέλος γιος του Πεπίνου με την Αλπαΐδα και πατέρας του Πεπίνου του Βραχέως. Η συμφιλίωση δεν κράτησε πολύ, σε δυο χρόνια ο Κάρολος Μαρτέλος παραχώρησε επίσης δώρο στο "αβαείο του Έχτερναχ" για να το ελέγξει. Τα Χρονικά καταγράφουν ότι με εντολή του Καρόλου Μαρτέλου "δύο γιοι του Ντρόγκο συνελήφθησαν, ο Αρνούλφος και άλλος ένας που πέθανε" (723), ο Γοδεφρείδος ή ο Πεπίνος, η τύχη του Αρνούλφου μετά το γεγονός αυτό είναι άγνωστη.
Ανθρώπινη Κόλαση

Η Ανθρώπινη Κόλαση (πρωτότυπος τίτλος: Dead Reckoning) είναι ένα φιλμ νουάρ αμερικανικής παραγωγής του 1947 σε σκηνοθεσία Τζον Κρόμγουελ και σενάριο των Στιβ Φίσερ και Όλιβερ Γκάρετ, βασισμένο σε μια ιστορία των Τζέραλντ Ντρέισον Άνταμς και Σίντνεϊ Μπάιντελ. Πρωταγωνιστούν ο Χάμφρεϊ Μπόγκαρτ και η Λίζαμπεθ Σκοτ.
Χοσέφα δε Γκοδόϊ δι Βασσάνο

Η Δόνια Χοσέφα δε Γκοδόϊ δι Βασσάνο ι Κρόου δε Τούδο ι Ο'Ντόνοβαν, 2η Υποκόμισσα του Ροκαφουέρτε ("Dona Josefa de Godoy di Bassano y Crowe de Tudó y O'Donovan, 2da Vizcondesa de Rocafuerte", 8 Οκτωβρίου 1834 - 12 Αυγούστου 1882) ήταν Ισπανό-Ιταλίδα αριστοκράτισσα.
Λουίζα του Μερόντ

Η Λουίζα του Μερόντ ("Louise de Mérode", 22 Μαΐου 1819 - 1 Μαρτίου 1868) ήταν η σύζυγος του Κάρολου Εμμανουήλ νταλ Πότσο, 5ου Πρίγκιπα της ντε λα Κιστέρνα.
Μπομπάνα Βελίτσκοβιτς

Η Μπομπάνα Βελίτσκοβιτς ("Bobana Veličković," Бобана Величковић, 25 Ιανουαρίου 1990 – 21 Ιουνίου 2020) ήταν Σέρβα αθλήτρια της σκοποβολής. Στους Θερινούς Ολυμπιακούς Αγώνες του 2012, διαγωνίστηκε στα 10 μέτρα σκοποβολή των γυναικών. Στους Θερινούς Ολυμπιακούς Αγώνες 2016, διαγωνίστηκε στα 10 μέτρα και στα 25 μέτρα στη σκοποβολή των γυναικών, τερματίζοντας στην έβδομη θέση στα 10 μέτρα.

Στις 21 Ιουνίου 2020, η Βελίτσκοβιτς πέθανε μετά από επιπλοκές κατά την διάρκεια του τοκετού, συμπεριλαμβανομένης της προεκλαμψίας από την οποία έπασχε.
Πάουλ Μπράιτνερ

Ο Πάουλ Μπράιτνερ ("Paul Breitner", γεννήθηκε 5 Σεπτεμβρίου 1951) είναι Γερμανός διεθνής πρώην ποδοσφαιριστής, ο οποίος αγωνιζόταν ως μέσος ή αμυντικός. Ήταν βασικό στέλεχος της αμυντικής γραμμής της εθνικής Δυτικής Γερμανίας και της Μπάγερν. Θεωρείται ένας από τους καλύτερους Γερμανούς παίκτες όλων των εποχών και είναι μέλος της καλύτερης ομάδας όλων των εποχών των Παγκοσμίων Κύπελλων.
Αετορράχη Αρκαδίας

Η Αετορράχη Αρκαδίας είναι ορεινό χωριό στη δημοτική ενότητα Τροπαίων. Βρίσκεται στον νομό Αρκαδίας και οι κάτοικοί της είναι 58 σύμφωνα με την απογραφή πληθυσμού του 2011. Έχει μόνο 1 εκκλησία τον Ι. Ν. μεταμορφώσεως του Σωτήρος, όπου γίνεται γιορτή κάθε φορά στις 6 Αυγούστου.
Angels Unawares

Angels Unawares ονομάζεται χάλκινο γλυπτό του Τίμοθι Σμαλτς (Timothy Schmalz), το οποίο εγκαταστάθηκε στην Πλατεία του Αγίου Πέτρου στο Βατικανό στις 29 Σεπτεμβρίου 2019, την 105η Παγκόσμια Ημέρα Μεταναστών και Προσφύγων. Στα εγκαίνιά του, ο Πάπας Φραγκίσκος είπε ότι ήθελε το γλυπτό «να υπενθυμίσει σε όλους την ευαγγελική πρόκληση της φιλοξενίας».
μικρογραφία| Το γλυπτό βρίσκεται στην πλατεία του Αγίου Πέτρου.

Το γλυπτό, μήκους έξι μέτρων, απεικονίζει μια ομάδα μεταναστών και προσφύγων σε μια βάρκα φορώντας ρούχα που δείχνουν ότι προέρχονται από διαφορετικούς πολιτισμούς και ιστορικές στιγμές. Για παράδειγμα, υπάρχει ένας Εβραίος που φεύγει από τη ναζιστική Γερμανία, ένας Έλληνας πρόσφυγας της Μικρασιατικής Καταστροφής, ένας Σύριος που αποχωρεί από τον εμφύλιο πόλεμο της Συρίας.

Η ιδέα για το γλυπτό προήλθε από τον Καρδινάλιο Μάικλ Τσέρνι, γραμματέα του Τμήματος Μεταναστών και Προσφύγων του Βατικανού, ο οποίος ξεκίνησε την πρωτοβουλία για την δημιουργία του γλυπτού το 2016. Μεταξύ των ατόμων που εκπροσωπούνται στο πλοίο είναι οι γονείς του Καρδινάλου, οι οποίοι μετανάστευσαν στον Καναδά από την Τσεχοσλοβακία. Το γλυπτό χρηματοδοτήθηκε από μια οικογένεια μεταναστών από τη βόρεια Ιταλία, την οικογένεια Rudolph P. Bratty. Στις 29 Σεπτεμβρίου 2019, ο Πάπας Φραγκίσκος και πρόσφυγες από διάφορα μέρη του κόσμου έκαναν τα αποκαλυπτήρια του γλυπτού. Μια μικρότερη αναπαραγωγή του γλυπτού θα εγκατασταθεί μόνιμα στη Βασιλική του Αγίου Παύλου εκτός των τειχών στη Ρώμη. 

Η έμπνευση του καλλιτέχνη ήταν από την Προς Εβραίους Επιστολή του Αποστόλου Παύλου: «τὴν φιλοξενίαν μή λησμονεῖτε· ἐπειδή διὰ ταύτης τινὲς ἐφιλοξένησαν ἀγγέλους μή γνωρίζοντες» (Εβρ. 13: 2).
Χριστόδουλος Δουλγερίδης

Ο Χριστόδουλος Δουλγερίδης του Νικολάου και της Συμέλας (6 Ιανουαρίου 1926 - 17 Σεπτεμβρίου 2017) ήταν Έλληνας πολιτικός.
Λύντια Τρίχα

Η Λύντια Τρίχα (1950) είναι Ελληνίδα ιστορικός.
Βραζιλιάνικο Εργατικό Κόμμα

Το Βραζιλιάνικο Εργατικό Κόμμα (Πορτογαλικά: "Partido Trabalhista Brasileiro)" είναι ένα πολιτικό κόμμα στη Βραζιλία. Με 1.092.028 μέλη τον Μάιο του 2020 είναι το έκτο μεγαλύτερο κόμμα στη χώρα. Ιδρύθηκε το 1980 από την Ιβέτε Βάργκας, και πρόκειται για διάδοχο του πρώτου Βραζιλιάνικου Εργατικού Κόμματος που ιδρύθηκε το 1945 από τον Πρόεδρο Ζετούλιο Βάργκας, και διαλύθηκε το 1965 από το στρατιωτικό δικτατορικό καθεστώς. Ο αριθμός του κόμματος είναι «14».
Volvo XC60

Το Volvo XC60 είναι ένα μεσαίο πολυτελές SUV αυτοκίνητο, που παράγεται από τη σουηδική αυτοκινητοβιομηχανία Volvo, από το 2008 έως σήμερα, σε δύο γενιές. Η πρώτη γενιά του μοντέλου παρουσιάστηκε στο Σαλόνι Αυτοκινήτου της Γενεύης τον Μάρτιο του 2008, ενώ η δεύτερη γενιά του παρουσιάστηκε στο ίδιο Σαλόνι τον Μάρτιο του 2017. Μάλιστα και οι δύο γενιές του XC60 αξιολογήθηκαν ως κορυφαίες στον τομέα της ασφάλειας και απέσπασαν θετικά σχόλια και βραβεία για τις καινοτομίες τους στην ασφάλεια.

Διαχρονικά, το XC60 είναι το πρώτο σε πωλήσεις μοντέλο της Volvo διεθνώς από το 2009 μέχρι σήμερα. Επίσης, είναι και το δεύτερο σε ιεραρχία μεγέθους SUV της εταιρείας, μετά το κορυφαίο στην παλέτα Volvo XC90, αλλά μεγαλύτερο από το κόμπακτ πολυτελές SUV Volvo XC40 που εισήχθη τον Νοέμβριο του 2017.
Εθνικό Μουσείο Ζαν-Ζακ Ενέρ

Το Εθνικό Μουσείο Ζαν-Ζακ Ενέρ (Γαλλικά: Musée national Jean-Jacques-Henner) είναι μουσείο αφιερωμένο στο έργο του Γάλλου ζωγράφου Ζαν-Ζακ Ενέρ (1829-1905). Άνοιξε στο κοινό το 1924, χάρη στη δωρεά που έγινε στο Γαλλικό κράτος την προηγούμενη χρονιά από τη Μαρί Ενέρ, χήρα του ανιψιού του καλλιτέχνη.

Είναι ένα από τα γαλλικά Εθνικά μουσεία και στεγάζεται σε ένα παλιό αρχοντικό του 19ου αιώνα, στην περιοχή Πλαιν-ντε-Μονσώ, λεωφόρος ντε Βιλιέ 43, του 17ου διαμερίσματος στο Παρίσι.
Σταυρούλα Μαυρογένη

H Σταυρούλα Μαυρογένη αναπληρώτρια καθηγήτρια στο Τμήμα Βαλκανικών, Σλαβικών και Ανατολικών Σπουδών του Πανεπιστημίου Μακεδονίας, Διευθύντρια του Κέντρου Έρευνας Μακεδονικής Ιστορίας και Τεκμηρίωσης του Μουσείου Μακεδονικού Αγώνα.

Το ερευνητικό της ενδιαφέρον εστιάζεται στη χρήση της τέχνης και της λογοτεχνίας για την προβολή, ανάδειξη ή/και αποδόμηση της εθνικής ταυτότητας και της διαφορετικότητας από οργανωμένους φορείς, όπως το σχολείο και οι χώροι μνήμης (μουσεία, μνημεία). Ειδικότερα, διερευνά τη λογοτεχνική και εικαστική παραγωγή και τα αντίστοιχα ρεύματα που εμφανίστηκαν στους νοτιοσλαβικούς λαούς κατά τη διάρκεια πολιτικών, κοινωνικών και πολιτισμικών συγκρούσεων και εθνικών κρίσεων. Μελετά την παραγωγή αυτή υπό το πρίσμα της προσπάθειας της συνειδητοποίησης της διαφορετικότητας των επιμέρους εθνών που διαβιούσαν στο πλαίσιο των πολυεθνικών αυτοκρατοριών του 19ου αι. μέσα από τη ζωγραφική, τη γλυπτική και την επικολυρική λογοτεχνία, απότοκα της ευρωπαϊκής παραγωγής και ιδεολογίας. Εξετάζει τον ρόλο της Τέχνης και της Λογοτεχνίας στη δημιουργία μιας νέας υπερεθνικής ή εθνικής ταυτότητας στη διάρκεια του 20ου αι., αλλά και τις νέες προκλήσεις που αντιμετώπισαν τα διάδοχα εθνικά μέσα  σε διευρυμένες οικονομικές, πολιτικές και πολιτισμικές συσσωματώσεις, όπως η Ευρωπαϊκή Ένωση, όπου για μία ακόμη φορά οι λαοί κλήθηκαν να υπερκεράσουν την κοινωνική και οικονομική κρίση που οδήγησε στην προβολή ενός έντονα εθνικιστικού προφίλ και να επαναπροσδιορίσουν την ατομική και συλλογική ταυτότητα επιχειρώντας μέσα από την Τέχνη και την Εκπαίδευση να διασφαλίσουν την εθνική τους αυτοσυνειδησία με όρους πολυπολιτισμικής συνύπαρξης και σεβασμού του Άλλου.

Μέσα από τη συνεργασία με πανεπιστημιακούς φορείς και ιδρύματα, καθώς και χώρους μνήμης (πολιτιστικούς και εκπαιδευτικούς φορείς) η έρευνα της κ. Μαυρογένη στοχεύει θεωρητικά αλλά και πρακτικά να αναδείξει τις πολιτισμικές και φυλετικές διαφορές όπως αυτές προβάλλονται μέσα από την πολυφωνία της Τέχνης και της έκφρασής της στην Εκπαίδευση προκειμένου να γίνει αντιληπτή η ανάγκη προώθησης της κοινωνικής ένταξης και του δικαιώματος της διαφορετικότητας.Πανεπιστήμιο Μακεδονίας,Μουσείο Μακεδονικού Αγώνα, Βαλκάνια Μουσείο Ιστορίας στης Σερβίας, Σερβική Τέχνη
Γιάρι Λιτμάνεν

Ο Γιάρι Λιτμάνεν ("Jari Litmanen", 20 Φεβρουαρίου 1971) είναι Φινλανδός πρώην διεθνής ποδοσφαιριστής, ο οποίος αγωνιζόταν ως επιθετικός μέσος και δεύτερος επιθετικός. Θεωρείται ως ο καλύτερος Φινλανδός ποδοσφαιριστής όλων των εποχών και έχει ανακηρυχθεί 42ος στο πρόγραμμα 100 Μεγάλοι Φινλανδοί το 2004.

Κατά τη διάρκεια της καριέρας του σε συλλόγους, ο Λιτμάνεν αγωνίστηκε για τις Ρέιπας, ΧΓΚ, ΜΥΠΑ και Λάχτι στη Φινλανδία και στις Άγιαξ, Μπαρτσελόνα, Λίβερπουλ, Χάνσα Ρόστοκ και Μάλμε στο εξωτερικό. Όσο αγωνιζόταν για τον Άγιαξ (1992-1999) θεωρούταν ένας από τους καλύτερος επιθετικούς μέσους στον κόσμο και έγινε ο πρώτος Φινλανδός ποδοσφαιριστής αστέρας. Κέρδισε το Τσάμπιονς Λιγκ με τον Αίαντα το 1995. Το ύστερο τμήμα της καριέρας του σημαδεύτηκε από τραυματισμούς και δεν κατάφερε να επαναλάβει τις επιτυχίες του με τον Άγιαξ στην Μπαρτσελόνα και στη Λίβερπουλ και βρέθηκε πολλές φορές στον πάγκο, παρά τις κατά καιρούς εντυπωσιακές εμφανίσεις του.

Ο Λιτμάνεν ήταν αρχηγός της εθνικής Φινλανδίας από το 1996 μέχρι το 2008. Πραγματοποίησε το ντεμπούτο του με την εθνική το 1989 και πραγματοποίησε συνολικά 137 εμφανίσεις σκοράροντας 32 φορές. Είναι τόσο πρώτος σκόρερ της εθνικής όσο και ο παίκτης με τις περισσότερες εμφανίσεις. Αποσύρθηκε από την εθνική το 2010.

Το 2003 επελέγη από την Ομοσπονδία της Φινλανδίας ως ο «χρυσός παίκτης» της χώρας για τον εορτασμό των 50 χρόνων της ΟΥΕΦΑ.
Τραγούδα! 2

Τραγούδα! 2 (αγγλικά: Sing 2) είναι αμερικανική κωμωδία κινουμένων σχεδίων με υπολογιστή παραγωγής 2021 και είναι η συνέχεια της ταινίας κινουμένων σχεδίων του 2016 "Τραγούδα!" (Sing).
Λουίζα Άννα των Βουρβόνων

Η Λουίζα Άννα των Βουρβόνων ("Louise Anne de Bourbon", 23 Ιουνίου 1695 - 8 Απριλίου 1758) ήταν κόρη του Λουδοβίκου Γ΄, Πρίγκιπα του Κοντέ.
Αμπούσιτρα

Η Αμπούσιτρα ("Ambositra") είναι πόλη της κεντρικής Μαδαγασκάρης. Είναι πρωτεύουσα της περιφέρειας Αμορόνι Μανία (στην Επαρχία Φιαναραντσόα) και του ομώνυμου δήμου. Στην απογραφή του 1993 ο πληθυσμός της ήταν 21.350 κάτοικοι, ενώ σήμερα εκτιμάται σε περισσότερους από 32.000. Βρίσκεται σε υψόμετρο 1.310 περίπου μέτρων πάνω από την επιφάνεια της θάλασσας και σε γεωγραφικές συντεταγμένες πλάτος 20°31΄ Νότιο και μήκος 47°15΄ Ανατολικό. Ευνοϊκό είναι το γεγονός ότι βρίσκεται από παλιά πάνω στην Εθνική Οδό 7, που ξεκινά από την πρωτεύουσα της χώρας Ανταναναρίβο (από την οποία η Αμπούσιτρα απέχει οδικώς 258 χιλιόμετρα). Τη δεκαετία του 1960 αναφέρονται 6.900 κάτοικοι στην πόλη, από τους οποίους οι 350 ήταν λευκοί.

Η πόλη αποτελεί το κέντρο της βιοτεχνίας ξυλογλυπτικής της Μαδαγασκάρης, εξαιτίας της παρουσίας της φυλής ιθαγενών Ζαφιμανίρι, υποομάδας των Μπετσιλέο. Υπάρχουν στην Αμπουσίτρα πολλά καταστήματα που πωλούν ξύλινα κουτια, σκακιέρες και ξύλινα αγαλματίδια. Οι κάτοικοι ασχολούνται επίσης με τη χειροτεχνία-οικοτεχνία υφασμάτων, ταπετσαριών, τραπεζομάντηλων και περιδεραίων, ενώ στην περιοχή εξορύσσεται και γραφίτης.

Η Ρωμαιοκαθολική Επισκοπή της Αμπούσιτρα έχει την έδρα της στον Καθεδρικό ναό της Αμώμου Καρδίας της Παναγίας στην πόλη. Υπάρχει επίσης στην Αμπούσιτρα περιφερειακό κέντρο εξ αποστάσεως εκπαιδεύσεως (CRTE) του Εθνικού Κέντρου Τηλεδιδασκαλίας της Μαδαγασκάρης (CNETMAD).
Πινόκιο 3000

Πινόκιο 3000 (αγγλικά: Pinocchio 3000) είναι ταινία επιστημονικής φαντασίας κινούμενης από υπολογιστή του 2004 που διανέμεται από την Christal Films. Όπως το A.I. Artificial Intelligence (2001), είναι μια φουτουριστική ερμηνεία επιστημονικής φαντασίας του κλασικού μυθιστορήματος του 1883 The Adventures of Pinocchio από τον Carlo Collodi. Σε αυτήν την ταινία, το Pinocchio είναι ένα ρομπότ που ζωντανεύει με την αύξηση της δύναμης μιας πόλης, παρά μια μαριονέτα που κινείται με μαγεία.

Η ταινία επικεντρώνεται στη βασική ιστορία του Πινόκιο που προσπαθεί να ταιριάξει με το να ζει με ανθρώπους, να έχει δυσκολίες, να απογοητευτεί μαζί τους και τελικά να τα ξεπεράσει. Τα περισσότερα από τα βασικά στοιχεία και χαρακτήρες έχουν χρησιμοποιηθεί, σε διαφορετικές μορφές σε άλλες προσαρμογές του Pinocchio.

Η ιστορία λαμβάνει χώρα στην πόλη Scamboville, μια φουτουριστική πόλη που βρίσκεται συνεχώς υπό ανάπτυξη υπό τη βασιλεία της ομώνυμης, Scamboli.
Πολύ αργά για δάκρυα

Το Πολύ αργά για δάκρυα (αγγλικά: Too Late for Tears) είναι ένα αστυνομικό φιλμ νουάρ Αμερικανικής παραγωγής του 1949 σε σκηνοθεσία Μπάιρον Χάσκιν και σενάριο του Ρόι Χούγκινς. Πρωταγωνιστούν η Λίζαμπεθ Σκοτ, Άρθουρ Κένεντι και ο Νταν Ντούρια.

Η ταινία επανεκδόθηκε με τον τίτλο "Killer Bait" το 1955 και βρίσκεται στο δημόσιο χώρο για πολλά χρόνια, εχόντας κερδίσει αναγνώριση από τους λάτρεις των φιλμ νουάρ.
Υπάρχουν πολλές διαφορετικές τροποποιήσεις της ταινίας με διαφορετικούς χρόνους εκτέλεσης. Στις 25 Ιανουαρίου 2014, πραγματοποιήθηκε πρεμιέρα από το Ίδρυμα Φιλμ Νουάρ στην αίθουσα Noir City 12 στον κινηματογράφο Castro του Σαν Φρανσίσκο. Η ταινία αποκαταστάθηκε από το Αρχείο Κινηματογράφου & Τηλεόρασης του Πανεπιστημίου του Λος Άντζελες και το Ιδρύματος Φιλμ Νουάρ, με την Ένωση Ανταποκριτών Ξένου Τύπου του Χόλιγουντ να παρέχει μέρος της απαραίτητης χρηματοδότησης. Η αποκατάσταση συνδύασε αρνητικές κόπιες 35 mm από τη Γαλλία με κάποιο υλικό από τις εκδόσεις 35 mm και 16 mm.
Kung Fu Yoga

Η Kung Fu Yoga (功夫瑜伽, Γκονγκ φου γιου τσιά) είναι μια κινεζική κωμωδία περιπέτειας και δράσης του 2017. Σεναριογράφος και σκηνοθέτης είναι ο Στάνλεϊ Τονγκ, ενώ πρωταγωνιστής είναι ο Τζάκι Τσαν. Στους βασικούς ηθοποιούς της ταινίας συμπεριλαμβάνονται οι κινέζοι ηθοποιοί Αρίφ Ραχμάν, Λέι Τσανγκ και Μίγια Μουτσί, καθώς και οι ινδοί ηθοποιοί Σόνου Σουντ, Ντίσα Πατάνι και Αμίρα Νταστούρ. 

Η πρώτη προβολή της ταινίας στην Κίνα έγινε στις 28 Ιανουαρίου 2017. Περιέχει πρωτότυπη μουσική που συνέθεσε ο Νέιθαν Ουάνγκ. Στο τέλος της ταινίας υπάρχει ένα χορευτικό νούμερο σε χορογραφία της Φαράχ Χαν.

Είναι, από άποψη εισπράξεων, η πιο επιτυχημένη ταινία του Τζάκι Τσαν στη Κίνα. Ήταν η πιο επιτυχημένη από άποψη εισπράξεων ταινία στη Κίνα μέχρι το 2017, όταν ξεπεράστηκε από το "Never Say Die" (2017).
Μάρτεν Στέκελενμπερχ

Ο Μάρτεν Στέκελενμπερχ ("Maarten Stekelenburg", 22 Σεπτεμβρίου 1982) είναι Ολλανδός ποδοσφαιριστής, ο οποίος αγωνίζεται ως τερματοφύλακας για τον Άγιαξ και την εθνική ομάδα της Ολλανδίας.
Χρυσή Πύλη της Θεσσαλονίκης

Η Χρυσή Πύλη της Θεσσαλονίκης, γνωστή και ως πύλη του Βαρδάρη ή πύλη Αξιού, ήταν η κεντρική πύλη των τειχών της Θεσσαλονίκης κατά την ρωμαϊκή, βυζαντινή, και οθωμανική περίοδο έως και το μεγαλύτερο τμήμα του 19ου αιώνα. Ήταν ρωμαϊκής κατασκευής του 1ου ή 2ου αιώνα μ.Χ. με θριαμβική αψιδωτή διαρρύθμιση, και κατεδαφίστηκε το 1874 από τις οθωμανικές αρχές για την διάνοιξη επιπλέον χώρου για την είσοδο στην πόλη. Βρισκόταν στη σημερινή Πλατεία Δημοκρατίας.
Μπάβο της Γάνδης

Ο Άγιος Μπάβο της Γάνδης (Λιέγη, 622 - 659) Άγιος που εορτάζεται από την Καθολική Εκκλησία και την Ορθόδοξη Εκκλησία ήταν δεύτερος γιος του Πεπίνου του Λάντεν και της συζύγου του Αγίας Ίττας. Τα αδέλφια του ήταν η Αγία Μπέγκα, ο Γκρίμοαλντ ο Πρεσβύτερος και η Γερτρούδη της Νιβέλ. Την εποχή που ήταν νεαρός αριστοκράτης ζούσε με μεγάλη ασωτία, παντρεύτηκε και απέκτησε μιά κόρη. Αμέσως μετά τον θάνατο της συζύγου του άκουσε ένα κήρυγμα του Αγίου Αμάντους σχετικά με την ματαιότητα της υλικής ζωής και εντυπωσιάστηκε. Με την επιστροφή του απαρνήθηκε τα πλούτη του και ζήτησε να κουρευτεί από τον ίδιο τον Άγιο Αμάντους. Τα επόμενα χρόνια ο Μπάβο συνόδευσε τον Άγιο Αμάντους σε όλες τις ιεραποστολές του στην Γαλλία και την Φλάνδρα. Σε μια αποστολή συνάντησε έναν άντρα που είχε πουλήσει μερικά χρόνια πριν σαν δούλο, για να εξιλεωθεί για την πράξη του τον οδήγησε με τις αλυσίδες στην φυλακή. Στη συνέχεια έκτισε ένα αβαείο, μοίρασε όλα τα πλούτη του στους φτωχούς και πήγε να ζήσει σαν ερημίτης, στην αρχή έζησε στην κοιλότητα ενός δέντρου και στην συνέχεια σε ένα κελί στο δάσος του αβαείου. Ο Μπάβο πέθανε στην Γάνδη στο σημερινό Βέλγιο, αγιοποιήθηκε από ολόκληρο τον χριστιανισμό και θεωρείται πολιούχος της Γάνδης, στην οποία υπάρχει και ο ομώνυμός του καθεδρικός ναός. Η μνήμη του εορτάζεται την 1η Οκτωβρίου. 

Στη χριστιανική τέχνη ο Μπάβο παρουσιάζεται ως ιππότης που κρατά ένα ξίφος και ένα γεράκι, θεωρείται προστάτης των γερακιών.
Αμπρόν

thumb|right|285px|Χορεύτρια Αμπρόν από την Ακτή Ελεφαντοστού 
Οι Αμπρόν ("Abron") ή Μπόνο ("Bono" = πρωτοπόρος, πρωτότοκος στη γη), ή και Μπρονγκ ("Brong"), είναι εθνότητα των Ακάν της Δυτικής Αφρικής. Είναι μία από τις μεγαλυτερες εθνοτικές ομάδες των Ακάν και μιλούν τη διάλεκτο μπόνο της γλώσσας ακάν. Στα τέλη του 15ου αιώνα ίδρυσαν το δικό τους βασίλειο, στη σημερινή Γκάνα και Ακτή Ελεφαντοστού.
Έντουαρντ Τζέιμς Όλμος

Ο Έντουαρντ Τζέιμς Όλμος ("Edward James Olmos" ; 24 Φεβρουαρίου 1947) είναι Αμερικανός ηθοποιός, σκηνοθέτης, παραγωγός και ακτιβιστής. Είναι περισσότερο γνωστός για τους ρόλους του στο "Miami Vice" (1984-1989), στο "American Me" (1992, το οποίο επίσης σκηνοθέτησε), στο "Battlestar Galactica" (2004-2009), στο "Stand and Deliver" (1988) και στο "Blade Runner" (1982), καθώς και στην συνέχειά του "Blade Runner 2049" (2017). Το 2018 συμμετείχε στην σειρά "Mayans MC".

Για την συμμετοχή του στο "Miami Vice", ο Όλμος κέρδισε το βραβείο Έμμυ Καλύτερου Ηθοποιού σε Δραματική Σειρά (1985) καθώς και την Χρυσή Σφαίρα Καλύτερου Ηθοποιού σε Σειρά, Μίνι Σειρά ή Τηλεοπτική Ταινία. Για την ερμηνεία του στην ταινία "Stand and Deliver", ο Όλμος ήταν υποψήφιος για Χρυσή Σφαίρα και για Όσκαρ Καλύτερου Ηθοποιού σε Πρωταγωνιστικό Ρόλο.

Είναι επίσης γνωστός για τον ρόλο του ως πατριάρχη στην ταινία "Selena", ως του αφηγητή El Pachuco στην θεατρική και κινηματογραφική παραγωγή του "Zoot Suit" και την φωνή του Chicharrón στο "Coco".

Σε όλη την διάρκεια της καριέρας του, ο Όλμος είναι πρωτοπόρος καθώς εισήγαγε μια νέα μορφή των ισπανόφωνων στα ΜΜΕ των ΗΠΑ. Η σημαντική σκηνοθεσία, παραγωγή και πρωταγωνιστικοί ρόλοι για ταινίες, τηλεοπτικές ταινίες και τηλεοπτικά σόου φαίνονται μεταξύ άλλων στα εξής : "Wolfen", "Triumph of the Spirit", "Talent for the Game", "American Me", "The Burning Season", "My Family/Mi Familia", "Caught", "12 Angry Men", "The Disappearance of Garcia Lorca", "Walkout", "The Wonderful Ice Cream Suit", "American Family" και "Dexter".
Βίλεμπρορντ Σνελ

Ο Βίλεμπρορντ Σνελ φαν Ρόυεν ("Willebrord Snel van Royen", 13 Ιουνίου 1580 – 30 Οκτωβρίου 1626), που αργότερα εκλατίνισε το επώνυμό του σε Σνέλ(λ)ιους ("Snellius"), ήταν Ολλανδός αστρονόμος, φυσικός και μαθηματικός. Το όνομά του συνδέεται συχνά με την ανακάλυψη του νόμου της διαθλάσεως του φωτός, που αποκαλείται και «νόμος του Σνελ», για τον οποίο είναι κυρίως γνωστός. Ωστόσο ο νόμος αυτός ήταν ήδη γνωστός στον Πέρση φυσικομαθηματικό Ιμπν Σαλ το 984 μ.Χ.. Σημαντικό είναι το έργο του Σνελ και στη γεωδαισία.
Αναμορφωμένοι Βαπτιστές

Ο [[Ιωάννης Καλβίνος]] (1509-1564), επηρέσε τόσο την ανάπτυξη του συστήματος της πίστης που είναι τώρα γνωστό ως [[Καλβινισμός]] όσο και τον [[Προτεσταντισμός|Προτεσταντισμό]].
Οι Αναμορφωμένοι Βαπτιστές (μερικές φορές γνωστοί ως Ιδιαίτεροι Βαπτιστές ή Καλβινιστικοί Βαπτιστές) είναι Βαπτιστές που διατηρούν μια Καλβινιστική σωτηριολογία. Μπορούν να εντοπίσουν την ιστορία τους μέσω των πρώτων σύγχρονων Αναμορφωμένων Βαπτιστών της Αγγλίας. Η πρώτη μεταρρυθμισμένη Βαπτιστική Εκκλησία ιδρύθηκε το 1630. Το 1689, η Βαπτιστική Ομολογία Πίστης γράφτηκε σύμφωνα με την γραμμή των Αναμορφωμένων Βαπτιστών.
Χοχβάνερ

Το Χοχβάνερ ("Hochwanner") είναι το δεύτερο υψηλότερο βουνό της Γερμανίας, μετά τον ορεινό όγκο της Τσούγκσπιτσε με τις τρεις κορυφές. Η υψηλότερη κορυφή του Χοχβάνερ έχει υψόμετρο 2.744 μέτρα και παλαιότερα ήταν γνωστή ως Κότμπαχσπίτσε ("Kothbachspitze"). Από το Χοχβάνερ υπάρχει ευρύτατη θέα της Κοιλάδας του Ράιν ("Reintal"), καθώς και της κοιλάδας του Λόιτας ("Leutaschtal") στην Αυστρία και της κοιλάδας του Γκάις στην Ελβετία.

Ο πρώτος άνθρωπος που καταγεγραμμένα έφθασε στην κορυφή του Χοχβάνερ ήταν ο Χέρμαν φον Μπαρτ, το 1870.
Έμα Άμποτ

Η Έμα Άμποτ ("Emma Abbott", 9 Δεκεμβρίου 1850 – 5 Ιανουαρίου 1891) ήταν Αμερικανίδα υψίφωνος τραγουδίστρια της όπερας, γνωστή για την καθαρότητα της φωνής της, και θιασάρχις.
Τα Μυρμήγκια

Τα Μυρμήγκια (αγγλικά: Antz) είναι αμερικανική κωμωδία περιπέτειας κινουμένων σχεδίων του 1998, που σκηνοθετήθηκε από τους Eric Darnell και Tim Johnson στα σκηνοθετικά ντεμπούτα τους, και γράφτηκε από τους Paul Weitz, Chris Weitz και Todd Alcott. Η ταινία περιλαμβάνει τις φωνές των Woody Allen, Sharon Stone, Jennifer Lopez, Sylvester Stallone, Christopher Walken, Dan Aykroyd, Anne Bancroft, Danny Glover και Gene Hackman. Μερικοί από τους κύριους χαρακτήρες μοιράζονται τις ομοιότητες του προσώπου με τους ηθοποιούς που τους εκφράζουν.
Ρας αλ Χαϊμά

Το Ρας αλ Χαϊμά (, ιστορικά γνωστή ως Τζουλφάρ) είναι η μεγαλύτερη πόλη και πρωτεύουσα του Εμιράτου Ρας αλ Χαϊμά στα Ηνωμένα Αραβικά Εμιράτα. Έχει πληθυσμό περίπου 115.949 κατοίκων.
Tenet

Tenet είναι μία κατασκοπευτική, δράσης και επιστημονικής και εφπιελικής φαντασίας ταινία σε σενάριο και σκηνοθεσία Κρίστοφερ Νόλαν. Πρωταγωνιστούν Τζον Ντέιβιντ Ουάσινγκτον, Ρόμπερτ Πάτινσον, Ελίζαμπεθ Ντεμπίκι, Ντίμπλε Καπάντια, Μάικλ Κέιν και Κένεθ Μπράνα.

Η διανομή άρχισε τον Μάρτιο του 2019 και τα γυρίσματα έλαβαν χώρα σε Δανία, Εσθονία, Ινδία, Ιταλία, Νορβηγία, Ηνωμένο Βασίλειο και Ηνωμένες Πολιτείες αρχίζοντας από τον Μάιο του 2019. Ο κινηματογραφιστής Χόιτε φαν Χοϊτέμα χρησιμοποίησε φιλμ 70mm και IMAX.

Η ταινία, μετά από αρκετές αναβολές, κυκλοφόρησε στις 26 Αυγούστου 2020.

Η ταινία έχει ως βασικό χαρακτήρα τον stergios τα εφπιελικά του ντραφτ και το εύρημα της καμπύλωσης του χωροχρόνου και πως μπορεί να γίνει abuse για έξτρα ντραφτ σε κάθε GW. Χαρακτηριστική η σκηνή της ταινίας που έχει αποφασίσει να μην αλλάξει επιθετικό, αλλά γυρίζει πίσω στο παρελθόν για να τον αλλάξει τελικά.
Γιουλς Σέντνεϋ

Ο Γιουλς Σέντνεϋ ("Jules Sedney", 28 Σεπτεμβρίου 1922 – 18 Ιουνίου 2020) ήταν οικονομολόγος και πολιτικός από το Σουρινάμ, που διετέλεσε πρωθυπουργός της χώρας από το 1969 μέχρι το 1973. Το 1980 έγινε διοικητής της Κεντρικής Τράπεζας του Σουρινάμ, αλλά χρειάσθηκε να αυτοεξορισθεί το 1983, μετά από μια διαμάχη με τον τότε δικτάτορα Ντέσι Μπουτέρσε. Ο Σέντνεϋ επέστρεψε στο Σουρινάμ το 1989.
Λε Καγιεμίτ

thumb|right|255px|Τα καταπράσινα νησιά Λε Καγιεμίτ, το Μεγάλο (αριστερά) και το Μικρό
Τα Καγιεμίτ ("Les Cayemites") είναι ένα ζευγάρι νησιών, που βρίσκονται στον Κόλπο Γκονάβ, κοντά στην ακτή της νοτιοδυτικής Αϊτής, χώρας στην οποία ανήκουν. Τα δύο αυτά νησιά είναι γνωστά ως Μεγάλο Καγιεμίτ ("Grande Cayemite") και Μικρό Καγιεμίτ ("Petite Cayemite"). Η συνολική έκτασή τους (εμβαδό) είναι 45 τετραγωνικά χιλιόμετρα. Το Μικρό Καγιεμίτ βρίσκεται ακριβώς στα δυτικά του Μεγάλου Καγιεμίτ. Τα Μεγάλο Καγιεμίτ, με μέγιστο υψόμετρο περίπου 240 μέτρα, είναι κατοικημένο, με 5.022 κατοίκους (εκτίμηση του 2009) και μεγαλύτερο οικισμό το Ανς-α-Μακόν, αλλά δεν έχει πόλεις. Η κοντινότερη πόλη είναι το Ζερεμί, περίπου 35 χιλιόμετρα στα δυτικά των νησιών. Τα νησιά βρίσκονται σε γεωγραφικές συντεταγμένες πλάτος 18°37΄ Βόρειο και μήκος 73°45΄ Δυτικό, και υπάγονται διοικητικώς στο Διαμέρισμα Γκραντ Ανς, το δυτικότερο της Αϊτής.
Μαρία Άννα της Νάπολης και της Σικελίας

Η Μαρία Άννα της Νάπολης και της Σικελίας ("Maria Anna di Napoli e di Sicilia", 23 Νοεμβρίου 1775 - 22 Φεβρουαρίου 1780) ήταν κόρη του Φερδινάνδου, Δούκα της Καλαβρίας.
DisneyToon Studios

Τα DisneyToon Studios (DTS), αρχικές ονομασίες Disney MovieToons και Disney Video Premieres, ήταν Αμερικανικά στούντιο κινουμένων σχεδίων τα οποία δημιουργούσαν ταινίες μεγάλου μήκους που κυκλοφορούσαν κατά κύριο λόγο απευθείας σε βίντεο και περιστασιακά στις κινηματογραφικές αίθουσες. Τα στούντιο αποτελούσαν τμήμα των Walt Disney Animation Studios, και με τα δύο να αποτελούν μέρος των Walt Disney Studios, τα οποία με τη σειρά τους αποτελούσαν τμήμα της The Walt Disney Company.

Τα στούντιο δημιούργησαν συνολικά 47 ταινίες μεγάλου μήκους, με την πρώτη από αυτές να είναι η ταινία "Ιστορίες για Πάπιες η Ταινία: Ο Θησαυρός του Χαμένου Λυχναριού" το 1990. Η τελευταία ταινία των στούντιο ήταν "Η Τίνκερμπελ και το Τέρας του Ποτέ" το 2015.
Κώστας Κληρίδης

Ο Κώστας Κληρίδης είναι Ελληνοκύπριος νομικός. Διετέλεσε Γενικός Εισαγγελέας της Κυπριακής Δημοκρατίας, δικαστής και πρόεδρος επαρχιακών δικαστηρίων.
Χόρτον

Χόρτον (αγγλικά: Horton Hears a Who!) είναι αμερικανική ταινία κινουμένων σχεδίων από το 2008, βασισμένη στο ίδιο όνομα που δημιούργησε ο Δρ Seuss, ο οποίος έγραψε επίσης την ιστορία του Grinch. Η ταινία σκηνοθετήθηκε από τους Jimmy Hayward και Steve Martino, και τις φωνές των ηθοποιών Τζιμ Κάρεϊ και Στιβ Καρέλ στην αρχική έκδοση.
Μαρία Φελίσιτα της Σαβοΐας

Η Μαρία Φελίσιτα της Σαβοΐας ("Maria Felicita di Savoia", 19 Μαρτίου 1730 - 13 Μαΐου 1801) ήταν κόρη του Κάρολου Εμμανουήλ Γ΄ της Σαρδηνίας.
Μάρτιν Τζέιμς Μόντι

Ο Μάρτιν Τζέιμς Μόντι (, 24 Οκτωβρίου 1921 – 11 Σεπτεμβρίου 2000) ήταν Αμερικανός πιλότος της Πολεμικής Αεροπορίας των ΗΠΑ (United States Army Air Forces) κατά τη διάρκεια του Β΄ Παγκοσμίου Πολέμου. Έγινε κυρίως γνωστός διότι αυτομόλησε στις δυνάμεις του Άξονα το 1944, λαμβάνοντας μέρος στο ραδιοφωνικό προπαγανδιστικό μηχανισμό της Ναζιστικής Γερμανίας, εντασσόμενος και στα SS. Μετά τη λήξη του πολέμου δικάστηκε και καταδικάστηκε για λιποταξία, αλλά κατόπιν του δόθηκε χάρη και κατατάχθηκε ξανά στην πολεμική αεροπορία. Ωστόσο αργότερα δικάστηκε τελικά για προδοσία και καταδικάστηκε σε 25 χρόνια φυλακή.
Τροκαντερό

Η πλατεία Τροκαντερό και 11ης Νοεμβρίου με το άγαλμα του στρατάρχη [[Φερντινάν Φος]]
Το Τροκαντερό (Γαλλικά: Trocadéro) είναι περιοχή στο Παρίσι, στη Γαλλία, στο 16ο διαμέρισμα, στη δεξιά όχθη του Σηκουάνα απέναντι από τον Πύργο του Άιφελ. Εκτείνεται από το Παλαί ντε Σαγιό έως τη γέφυρα της Ιένας.

Είναι επίσης το όνομα παλατιού του 1878 που κατεδαφίστηκε το 1937 και στη θέση του κατασκευάστηκε το Παλαί ντε Σαγιό.
Ελβίνα Παλαβιτσίνι

Η Ελβίνα Παλαβιτσίνι ("Elvina Pallavicini", γεννημένη ως Ελβίνα ντει Μέντιτσι ντελ Βασέλο "Elvina dei Medici del Vascello", 22 Ιανουαρίου 1914 - 29 Αυγούστου 2004) ήταν Ιταλίδα αριστοκράτισσα. Μερικές φορές αναφερόταν ως "Μαύρη Βασίλισσα" ή "Πρώτη Κυρία" της ρωμαϊκής αριστοκρατίας.
Ντένις Λόου

Ο Ντένις Λόου (αγγλικά: "Denis Law" CBE, γεννήθηκε στις 24 Φεβρουαρίου 1940) είναι Σκωτσέζος πρώην ποδοσφαιριστής που αγωνιζόταν ως κεντρικός επιθετικός. Ένας από τους καλύτερους επιθετικούς όλων των εποχών, κατέρριψε το ρεκόρ μεταγραφής στο Αγγλικό ποδόσφαιρο τρεις φορές, έκανε σπουδαία καριέρα στη Μάντσεστερ Γιουνάιτεντ και ψηφίστηκε 50ός καλύτερος ποδοσφαιριστής του 20ού αιώνα στις εκλογές της IFFHS και κορυφαίος της χώρας του.
Τζο Προφάτσι

Ο Τζο Προφάτσι (Ιταλικά: Giuseppe "Joe" Profaci), ( 2 Οκτωβρίου 1897 - 6 Ιουνίου 1962) ήταν Ιταλοαμερικανός γκάνγκστερ της Κόζα Νόστρα στην Νέα Υόρκη, ο οποίος ήταν ο ιδρυτής της εγκληματικής οικογένειας του Κολόμπο. Ιδρύθηκε το 1928, και ήταν η τελευταία από τις πέντε οικογένειες που ιδρύθηκαν κατά την διάρκεια της Ποτοαπαγόρευσης. Ο Προφάτσι παρέμεινε το αφεντικό της οικογένειας για πάνω από τρεις δεκαετίες.
Σαλβατόρε Μαραντζάνο

Ο Σαλβατόρε Μαραντζάνο (αγγλικά: Salvatore Maranzano), (31 Ιουλίου 1886, 
Castellammare del Golfo, - 10 Σεπτεμβρίου 1931, Νέα Υόρκη) ήταν Ιταλοαμερικανός γκάνγκστερ και μία από τις πιο διάσημες προσωπικότητες του οργανωμένου εγκλήματος το πρώτο μισό του 20ού αιώνα, πρώτα στη Σικελία και έπειτα στην Αμερική, όπου έγινε ένα από τα πρώτα αφεντικά της Κόζα Νόστρα. 

Ο Μαραντζάνο διέθετε μια πολύ επιβλητική παρουσία και ήταν σεβαστός από τους εγκληματίες του υποκόσμου. Γοητευμένος από τον Ιούλιο Καίσαρα και τη Ρωμαϊκή Αυτοκρατορία, ο Μαραντζάνο απολάμβανε να μιλάει με τους λιγότερο μορφωμένους ομολόγους του από την Αμερικανική Μαφία για αυτά τα θέματα. Εξαιτίας αυτού, απέκτησε το παρατσούκλι «Μικρός Καίσαρας» από τους ομολόγους του στον υπόκοσμο.
Ο Παραχαράκτης

Ο Παραχαράκτης (Πρωτότυπος τίτλος: Le cave se rebiffe) είναι μια κωμωδία Γαλλικής παραγωγής του 1961 σε σκηνοθεσία Ζιλ Γκρέιντζερ και σενάριο του Μισέλ Όντιαρ. Πρωταγωνιστούν οι Ζαν Γκαμπέν, Μπερνάρντ Μπλιέρ και η Μάρτιν Κάρολ.
Εμίλιο Μπουτραγκένιο

Ο Εμίλιο Μπουτραγκένιο Σάντος (ισπανικά : "Emilio Butragueño Santos", προφορά της Ισπανίας: [eˈmiljo βutɾaˈɣeɲo ˈsantos], γεννήθηκε στις 22 Ιουλίου 1963) είναι Ισπανός πρώην ποδοσφαιριστής που έπαιζε ως επιθετικός. Θεωρείται ως ένας από τους καλύτερους Ισπανούς του αθλήματος όλων των εποχών.
Γερτρούδη της Νιβέλ

Η Γερτρούδη της Νιβέλ (περί το 628 - 17 Μαρτίου 659) ήταν ηγουμένη του 7ου αιώνα, ίδρυσε με την μητέρα της Ίττα το "αβαείο του Νιβέλ" στο σημερινό Βέλγιο. Η ιστορία της οικογένειας της είναι ασαφής με τις πηγές, ένας ανώνυμος ιστορικός γράφει "δεν μπορούμε να μιλήσουμε με σαφήνεια για την καταγωγή της, για όσους ζούσαν στην Ευρώπη εκείνη την εποχή δεν γνωρίζουμε τα ονόματα, τα γενεαλογικά δέντρα και τις τοποθεσίες". Ο πατέρας της Γερτρούδης ήταν ο Πεπίνος του Λάντεν, ένας ευγενής από την Φραγκία, έπεισε τον βασιλιά Χλωτάριο Β΄ να στέψει τον γιο του Δαγοβέρτο βασιλιά στην Αυστρασία (623). Η μητέρα της Ίττα του Μετς γνωρίστηκε λόγω της θέσης της στα ανάκτορα με τον Άγιο Αμάντους, επίσκοπο του Μάαστριχτ. Όταν ο Δαγοβέρτος Α΄ διαδέχθηκε τον πατέρα του (629) ο πατέρας της Πεπίνος μετακινήθηκε στην βασιλική αυλή στην Νευστρία και έγινε Μαγιορδόμος των ανακτόρων. Ο Αρνούλφος του Μετς πιστός φίλος του πατέρα της αποφάσισε με τον θάνατο του Χλωταρίου Β΄ να αφοσιωθεί στην θρησκεία, παρέμεινε σε στενές σχέσεις με την οικογένεια της Γερτρούδης, ο γιος του Ανσέγκιζελ παντρεύτηκε την αδελφή της Αγία Μπέγκα. Πολλοί ιστορικοί ωστόσο διαφωνούν με την υπόθεση αυτή.
Τάσος Τρύφωνος

Ο Τάσος Τρύφωνος (Λεμεσός, 4 Δεκεμβρίου 1974) είναι Ελληνοκύπριος παρουσιαστής. Έγινε γνωστός από την παρουσίαση του τηλεοπτικού παιχνιδιού "Ο Πιο Αδύναμος Κρίκος", που στην Ελλάδα προβάλλεται από τον τηλεοπτικό σταθμό ΣΚΑΪ.
Μαρία Κλοτίλδη της Νάπολης και της Σικελίας

Η Μαρία Κλοτίλδη της Νάπολης και της Σικελίας ("Maria Clotilde di Napoli e di Sicilia", 18 Φεβρουαρίου 1786 - 10 Σεπτεμβρίου 1792) ήταν κόρη του Φερδινάνδου, Δούκα της Καλαβρίας.
Βασίλης Μπισμπίκης

Ο Βασίλης Μπισμπίκης (Λουτράκι, 29 Οκτωβρίου 1977) είναι Έλληνας ηθοποιός της τηλεόρασης, του θεάτρου και του κινηματογράφου και θεατρικός σκηνοθέτης.

Είναι απόφοιτος της Δραματικής Σχολής της Μαίρης Βογιατζή-Τράγκα.

Είναι παντρεμένος και έχει έναν γιο.
Μοχάμεντ Μπουντιάφ

Ο Μοχάμεντ Μπουντιάφ (23 Ιουνίου 1919 – 29 Ιουνίου 1992, , "Muḥammad Bū-Ḍiyāf" ), ή αλλιώς Σι Ταγιέμπ ελ Ουατανί, ήταν Αλγερινός πολιτικός ηγέτης και ένας από τους ιδρυτές του επαναστατικού Εθνικού Απελευθερωτικού Μετώπου που ηγήθηκε του Πολέμου της Αλγερινής Ανεξαρτησίας (1954 – 1962).
Χαράλαμπος Πετρίδης

Ο Χαράλαμπος Πετρίδης είναι Ελληνοκύπριος πολιτικός. Είναι Υπουργός Άμυνας της Κύπρου. Προηγουμένως διετέλεσε Δήμαρχος Αγλαντζιάς.
Ίττα του Μετς

Η Ίττα του Μετς (592 - 8 Μαΐου 652) ήταν σύζυγος του Πεπίνου του Λάντεν που διετέλεσε Μαγιορδόμος των ανακτόρων στην Αυστρασία. Μετά τον θάνατο του συζύγου της ίδρυσε με την κόρη της Γερτρούδη το "Αβαείο του Νιβέλ" και έγιναν μοναχές, λατρεύτηκαν και οι δυο σαν Άγιες. Δεν υπάρχει καμιά καταγραφή σχετικά με τους γονείς της, πιθανότατα προερχόταν από οικογένεια Συγκλητικών με καταγωγή από την Ακουιτανία. Ο πατέρας της Άρνολντ διετέλεσε επίσκοπος του Μετς, ο αδελφός της και η αδελφή της ήταν επίσης Άγιοι. Με τον θάνατο του Πεπίνου (640) αποφάσισε να αφιερωθεί στην θρησκεία με την κόρη της Γερτρούδη. Με την συμβουλή του Αγίου Αμάντους επισκόπου του Μάαστριχτ ίδρυσε το ""αβαείο του Νιβέλ, αρχικά στέγαζε μόνο μοναχές αλλά με την άφιξη ανδρών μοναχών από την Ιρλανδία έγινε διπλό. Η Ίττα διόρισε την κόρη της πρώτη ηγουμένη της μονής ενώ η ίδια παρέμεινε απλή μοναχή, πέθανε στις 8 Μαΐου 852, αγιοποιήθηκε και η μνήμη της εορτάζεται στις 8 Μαΐου.
Αυτοκρατορικό Ιαπωνικό Ναυτικό

Το Αυτοκρατορικό Ιαπωνικό Ναυτικό (IJN, ) ήταν το ναυτικό της αυτοκρατορίας της Ιαπωνίας από το 1868 έως το 1945, όταν διαλύθηκε μετά την παράδοση της Ιαπωνίας στον Β' Παγκόσμιο Πόλεμο. Η Ιαπωνική Δύναμη Αυτοάμυνας (JMSDF) ιδρύθηκε περίπου το 1952-1954 μετά τη διάλυση του IJN. 

Το Αυτοκρατορικό Ιαπωνικό Ναυτικό ήταν το τρίτο μεγαλύτερο ναυτικό στον κόσμο μέχρι το 1920, πίσω από το Βασιλικό Ναυτικό και το Πολεμικό Ναυτικό των Ηνωμένων Πολιτειών. Υποστηρίχθηκε από την Πολεμική Αεροπορία της Ιαπωνίας για τη λειτουργία αεροσκαφών και αεροπορικών επιθέσεων από το στόλο. Ήταν ο πρωταρχικός αντίπαλος των Δυτικών Συμμάχων στον Πόλεμο του Ειρηνικού. 

Η προέλευση του Αυτοκρατορικού Ιαπωνικού Ναυτικού προέρχεται απο τις πρώιμες αλληλεπιδράσεις με τα έθνη στην ασιατική ήπειρο, ξεκινώντας από τις αρχές της μεσαιωνικής περιόδου και φτάνει στο αποκορύφωμα της δραστηριότητας κατά τον 16ο και 17ο αιώνα σε μια εποχή πολιτιστικής ανταλλαγής με ευρωπαϊκές δυνάμεις κατά την Εποχή των Ανακαλύψεων. Μετά από δύο αιώνες στασιμότητας κατά την επακόλουθη πολιτική απομόνωση της χώρας υπό το "Σόγκουν" της περιόδου Edo, το ναυτικό της Ιαπωνίας έκανε "βήματα προς τα πίσω" όταν η χώρα αναγκάστηκε να ανοίξει το εμπόριο με αμερικανική παρέμβαση το 1854. Αυτό τελικά οδήγησε στην μεταρρύθμιση του Μεϊτζί. Συνοδεύοντας την αναβίωση του Αυτοκράτορα ήρθε μια περίοδος ξέφρενου εκσυγχρονισμού και εκβιομηχάνισης. Το ναυτικό είχε αρκετές επιτυχίες, μερικές φορές ενάντια σε πολύ πιο ισχυρούς εχθρούς, όπως στον Σινοϊαπωνικό Πόλεμο και τον Ρωσοϊαπωνικό Πόλεμο, πριν καταστραφεί σε μεγάλο βαθμό κατά τον Β' Παγκόσμιο Πόλεμο.
Ινές των Βουρβόνων-Δύο Σικελιών

Η Ινές των Βουρβόνων-Δύο Σικελιών ("Inés de Borbón-Dos Sicilias", 18 Φεβρουαρίου 1940 -) είναι κόρη του Ινφάντε Αλφόνσο, Δούκα της Καλαβρίας.
Βέσνα Γέλιτς

Η Βέσνα Γέλιτς, γεννήθηκε στις 22 Μαρτίου 1983 στο Νόβο Μέστο, είναι Κροάτισα πρώην διεθνής αθλήτρια πετοσφαίρισης, η οποία έχει αγωνιστεί με τη φανέλα του Ηρακλή Κηφισιάς στην Βόλεϊ Λιγκ Γυναικών της Ελλάδας ως ακραία.
Μαρία Ισαβέλλα της Νάπολης και της Σικελίας

Η Μαρία Ισαβέλλα της Νάπολης και της Σικελίας ("Maria Isabelle di Napoli e di Sicilia", 2 Δεκεμβρίου 1793 - 23 Απριλίου 1801) ήταν κόρη του Φερδινάνδου, Δούκα της Καλαβρίας.

Γεννήθηκε στις 2 Δεκεμβρίου 1793 στο Βασιλικό Παλάτι της Νάπολης, και ήταν το νεότερο παιδί και κόρη του Φερδινάνδου, Δούκα της Καλαβρίας και της Αρχιδούκισσας Μαρίας Καρολίνας της Αυστρίας. 

Ονομάσθηκε "Μαρία Ισαβέλλα" από την πατρική θεία της Πριγκίπισσα Μαρία Ισαβέλλα Άννα της Νάπολης και της Σικελίας.

Πέθανε στις 23 Απριλίου 1801 σε ηλικία 7 ετών. Είναι θαμμένη στη Βασιλική της Αγίας Κλάρας της Νάπολης.
Μαρία Τερέζα των Βουρβόνων-Πάρμας

Η Μαρία Τερέζα των Βουρβόνων-Πάρμας ("María Teresa de Borbón-Parma", 28 Ιουλίου 1933 - 26 Μαρτίου 2020) ήταν Γάλλο-Ισπανίδα πολιτική ακτιβίστρια και ακαδημαϊκός. Ήταν μια σοσιαλιστική ακτιβίστρια, κερδίζοντας το ψευδώνυμο "Κόκκινη Πριγκίπισσα", και υποστηρίκτρια του κινήματος των Καρλιστών.

Ήταν η πρώτη γαλαζοαίματη που πέθανε από τον Κορονοϊό.
Porsche 992

Porsche 992 είναι η εσωτερική κωδική ονομασία για την όγδοη γενιά της Porsche 911. Αντικατέστησε την Porsche 991 (η οποία, ωστόσο, συνέχισε να παράγεται έως τις 20 Δεκεμβρίου 2019, παράλληλα με την 992) και μπήκε στην παραγωγή τον Νοέμβριο του 2018, ενώ αποκαλύφθηκε για πρώτη φορά στο Porsche Experience Center του Λος Άντζελες, ΗΠΑ, στις 28 Νοεμβρίου 2018. Η εκδοχή καμπριολέ παρουσιάστηκε στις 9 Ιανουαρίου 2019, ενώ η βασική έκδοση της Carrera εισήχθη τον Ιούλιο του 2019.

Σε σύγκριση με τον προκάτοχό της, η 992 είναι κατά 4,5 εκατοστά φαρδύτερη και πλέον χρησιμοποιεί εξωτερικά πάνελ αμαξώματος από αλουμίνιο.
Άγιος Καλλίνικος Μητροπολίτης Εδέσσης, Πέλλης και Αλμωπίας

Ο Άγιος Καλλίνικος Μητροπολίτης Εδέσσης, Πέλλης και Αλμωπίας (1919-1984) ήταν Έλληνας θεολόγος και επίσκοπος της Εκκλησίας της Ελλάδος. Διετέλεσε Μητροπολίτης Εδέσσης, Πέλλης και Αλμωπίας από το 1967 έως το 1984. Ανακηρύχθηκε άγιος της Ορθοδόξου Εκκλησίας από το Οικουμενικό Πατριαρχείο Κωνσταντινουπόλεως το 2020.
Δημοτικό Στάδιο Ναυπλίου

Το Δημοτικό Στάδιο Ναυπλίου (ή και Στάδιο Δ.Α.Κ. Ναυπλίου) είναι αθλητική εγκατάσταση στην ομώνυμη πόλη στον Νομό Αργολίδας.
Razer Inc.

μικρογραφία
Η Razer Inc. (τυποποιημένη ως R Λ Z Ξ R) είναι μια παγκόσμια εταιρεία κατασκευής gaming κατά βάση περιφαιριακών πάροχος esports και χρηματοοικονομικών υπηρεσιών που ιδρύθηκε από τους Μιν-Λιανγκ Ταν και τον Ρομπέρ Κρακοφ. Η εταιρεία αυτή τη στιγμή εδρεύει στο Ίρβαϊν, στην Καλιφόρνια και στη Σιγκαπούρη.
Αργύρης Πανταζάρας

Ο Αργύρης Πανταζάρας (Βόλος, 14 Οκτωβρίου 1988) είναι Έλληνας ηθοποιός και σκηνοθέτης.

Γεννήθηκε στον Βόλο, όπου και μεγάλωσε. Σπούδασε στη Δραματική Σχολή του Εθνικού Θεάτρου. 

Το 2016 ο Αργύρης Πανταζάρας κέρδισε το θεατρικό βραβείο “Δημήτρης Χορν” για την καλύτερη ερμηνεία νέου άνδρα ηθοποιού για τον μονόλογο "«ΑΩ»" σε διασκευή και σκηνοθεσία δική του στο Θέατρο της Οδού Κυκλάδων – Λευτέρης Βογιατζής. Το χρηματικό έπαθλο του βραβείου (3.000 ευρώ), το διέθεσε σε ανθρωπιστική βοήθεια, δηλώνοντας "«Μακάρι με αυτά τα χρήματα να ξαναέφτιαχνα μια πατρίδα για τους ανθρώπους που βρίσκονται στους δρόμους της χώρας μας»".
Φαίδωνας Φαίδωνος

Ο Φαίδωνας Φαίδωνος είναι Ελληνοκύπριος δικηγόρος. Από το 2015 είναι Δήμαρχος Πάφου.
Εθνικό Μουσείο Ασιατικών Τεχνών - Γκιμέ

Το Εθνικό Μουσείο Ασιατικών Τεχνών - Γκιμέ (Γαλλικά: Musée national des arts asiatiques - Guimet) είναι ένα μουσείο τέχνης που βρίσκεται στην πλατεία της Ιένας στο 16ο διαμέρισμα του Παρισιού, στη Γαλλία.

Είναι ένα από τα γαλλικά Εθνικά μουσεία και διαθέτει μια από τις μεγαλύτερες συλλογές ασιατικής τέχνης στην Ευρώπη.
Ιωάννης Αγρότης

Ο Ιωάννης Αγρότης ήταν Ελληνοκύπριος επιχειρηματίας. Διετέλεσε Δήμαρχος Πάφου την περίοδο 1964-1986.
Νεοχώρι Αργολίδας

Το Νεοχώρι Αργολίδας είναι χωριό στον νομό Αργολίδας. Διοικητικά υπάγεται στην Κοινότητα Νεοχωρίου της δημοτικής ενότητας Λυρκείας του Δήμου Άργους - Μυκηνών. 

Σύμφωνα με την απογραφή του 2011 το χωριό είχε πληθυσμό 63 κατοίκων. Είναι το μοναδικό χωριό που υπάγεται στην κοινότητα Νεοχωρίου.
Νάντορ Χιντεγκούτι

Ο Νάντορ Χιντεγκούτι (ουγγρικά: "Nándor Hidegkuti", 3 Μαρτίου 1922 – 14 Φεβρουαρίου 2002), ήταν Ούγγρος ποδοσφαιριστής και προπονητής. Αγωνίστηκε ως επιθετικός κυρίως για την ΜΤΚ Βουδαπέστης και για την εθνική Ουγγαρίας της δεκαετίας του 1950.
Ανδεγαυική Αυτοκρατορία

Η Ανδεγαυική Αυτοκρατορία (γαλλ.: Empire Plantagenêt) περιγράφει τις κτήσεις των Ανδεγαυών βασιλέων της Αγγλίας, οι οποίοι κατείχαν εδάφη στην Αγγλία και τη Γαλλία κατά τον 12ο και 13ο αιώνα. Οι ηγεμόνες της ήταν ο Ερρίκος Β’ (κυβέρνησε 1154-1189), ο Ριχάρδος Α’ (κυβ. 1189-1199) και ο Ιωάννης (κυβ. 1199-1216). Η Ανδεγαυική Αυτοκρατορία είναι ένα πρώιμο παράδειγμα σύνθετου κράτους. 

Οι Ανδεγαυοί του Οίκου των Πλανταγενετών κυβέρνησαν σε μία περιοχή που κάλυπτε περίπου το ήμισυ της Γαλλίας, ολόκληρης της Αγγλίας και τμημάτων της Ιρλανδίας και της Ουαλίας. Επίσης, ασκούσαν επιρροή σε μεγάλο μέρος των υπόλοιπων εδαφών των Βρετανικών Νήσων. Η αυτοκρατορία ιδρύθηκε από τον Ερρίκο Β’, ως βασιλιά της Αγγλίας, δούκα της Νορμανδίας, κόμη του Ανζού (από το οποίο προέρχεται η ονομασία των Ανδεγαυών), δούκα της Ακουιτανίας από τα δικαιώματα της συζύγου του, καθώς και άλλους πολλούς δευτερεύοντες τίτλους. Αν και ο υψηλότερος τίτλος τους προερχόταν από το Βασίλειο της Αγγλίας, οι Ανδεγαυοί διατηρούσαν τις αυλές τους κυρίως στην ηπειρωτική Ανζέ (γαλλ.: Angers) του Ανζού (γαλλ.: Anjou) και στη Σινό (γαλλ.: Chinon) της Τουρέν (γαλλ.: Touraine).

Η επιρροή και η ισχύς του Οίκου του Ανζού, τον έφερε σε σύγκρουση με τους βασιλείς της Γαλλίας από τον Οίκο των Καπετιδών, στους οποίους όφειλαν φεουδαρχική υποτέλεια εξαιτίας των γαλλικών κτήσεων των πρώτων, εγκαινιάζοντας μία περίοδο αντιπαλότητας μεταξύ των δύο δυναστειών. Παρά τη σημαντική έκταση των κτήσεων των Ανδεγαυών, ο γιός του Ερρίκου, Ιωάννης, ηττήθηκε στον Αγγλο-Γαλλικό Πόλεμο των ετών 1213-1214 από τον Φίλιππο Β’ της Γαλλίας μετά τη μάχη της Μπουβίν. Ο Ιωάννης έχασε τον έλεγχο των περισσότερων ηπειρωτικών κτήσεών του, εκτός από τη Γασκώνη στη νότια Ακουιτανία. Αυτή η ήττα έθεσε το σκηνικό για περαιτέρω συγκρούσεις μεταξύ της Αγγλίας και της Γαλλίας, που οδήγησαν στον Εκατονταετή Πόλεμο.
Αγία Ματρώνα η εν Θεσσαλονίκη

H Αγία Ματρώνα η εν Θεσσαλονίκη είναι μάρτυρας της Ορθόδοξης Εκκλησίας από τη Θεσσαλονίκη που μαρτύρησε τον 3ο αι μ.Χ. Η μνήμη της τιμάται στις 27 Μαρτίου.
Μιχόλ Μάρτιν

Ο Μιχόλ Μάρτιν ("Micheál Martin", 1 Αυγούστου 1960-) είναι Ιρλανδός πολιτικός. Από τις 27 Ιουνίου 2020 είναι πρωθυπουργός της Ιρλανδίας. Νωρίτερα υπηρέτησε σε διάφορα χαρτοφυλάκια, όπως ως υπουργός Παιδείας από το 1997 ως το 2000 και υπουργός Επιχειρήσεων, Εμπορίου και Απασχόλησης από το 2004 ως το 2008 και Εξωτερικών από το 2008 ως το 2011.
Διορίστηκε πρωθυπουργός έπειτα από την ιστορική συμφωνία για κυβέρνηση συνασπισμού, που επιτεύχθηκε μεταξύ του Fine Gael και του Κόμματος των Πρασίνων.
Μαρία δε λος Ντολόρες των Βουρβόνων-Δύο Σικελιών

Η Μαρία δε λος Ντολόρες των Βουρβόνων-Δύο Σικελιών ("María de los Dolores de Borbón-Dos Sicilias", 15 Νοεμβρίου 1909 - 11 Μαΐου 1996) ήταν κόρη του Πρίγκιπα Κάρολου των Βουρβόνων-Δύο Σικελιών.
Μουσείο Ενερί

Το Μουσείο Ενερί (Γαλλικά: Musée d'Ennery) είναι γαλλικό Εθνικό μουσείο ασιατικής τέχνης, παράρτημα του Μουσείου Γκιμέ, που βρίσκεται στο Παρίσι, στη λεωφόρο Φος 59, στο 16ο διαμέρισμα.

Το μουσείο είναι αφιερωμένο στην ασιατική τέχνη και δημιουργήθηκε από έργα τέχνης ιδιωτικής συλλογής που συγκεντρώθηκαν κατά το δεύτερο μισό του 19ου αιώνα από την Κλεμάνς ντ'Ενερί (1823-1898), σύζυγο του δημοσιογράφου και θεατρικού συγγραφέα Αντόλφ ντ'Ενερί (1811-1899). Η Κλεμάνς κατείχε σημαντική συλλογή αντικειμένων ασιατικής τέχνης και δημιούργησε το σημερινό αρχοντικό σε στιλ Δεύτερης Αυτοκρατορίας όπου μετέφερε τη συλλογή της. Το 1890 το δώρισε στο Γαλλικό κράτος και άρχισε να το μετατρέπει σε δημόσιο μουσείο με τη βοήθεια του Ζωρζ Κλεμανσώ και του διευθυντή του Μουσείου Γκιμέ. 

Εγκαινιάστηκε ως δημόσιο μουσείο το 1908και χαρακτηρίστηκε ως ιστορικό μνημείο το 1979.

Το μουσείο έκλεισε για ανακαίνιση από το 1996 έως τον Απρίλιο του 2012.

Είναι ανοικτό κάθε Σάββατο με ελεύθερη είσοδο. Απαιτείται κράτηση. Οι πλησιέστεροι σταθμοί μετρό είναι οι σταθμοί Βικτόρ Ουγκό και Πορτ Ντωφίν.
Λιαμίν Ζερουάλ

Ο Λιαμίν Ζερουάλ (, "al-Yamīn Zarwāl", βερβερικές γλώσσες: Lyamin Ẓerwal, γεν. 3 Ιουλίου 1941) είναι Αλγερινός πολιτικός ο οποίος υπήρξε ο έκτος πρόεδρος της Αλγερίας από τις 31 Ιανουαρίου 1994 έως τις 27 Απριλίου 1999.
Enfermeras

Το Enfermeras είναι μια κολομβιανή τηλεοπτική δραματική τηλεοπτική σειρά που παράγεται από την Ana María Pérez και έκανε πρεμιέρα στις 23 Οκτωβρίου 2019 στο RCN Televisión. Η σειρά εστιάζει στη ζωή πολλών νοσηλευτών, εστιάζοντας συγκεκριμένα στη ζωή της María Clara González (Diana Hoyos).

Στις 3 Ιανουαρίου 2020 RCN Televisión επιβεβαίωσε ότι η σειρά ήταν για δεύτερη σεζόν.
Σιδηροδρομικός Σταθμός Ελίκης

Ο Σιδηροδρομικός Σταθμός Ελίκης είναι σιδηροδρομικός σταθμός στην Ελίκη στον Νομό Αχαΐας. Βρίσκεται επί της σιδηροδρομικής γραμμής Αεροδρομίου–Πάτρας, λίγο έξω από τα όρια του οικισμού. Ο σταθμός άνοιξε στις 22 Ιουνίου 2020 και εξυπηρετείται από τα τρένα ανάμεσα στο Κιάτο και το Αίγιο.

Ο σταθμός Ελίκης δεν πρέπει να συγχέεται με τον ομώνυμο παλαιό σιδηροδρομικό επί της κατηργημένης σιδηροδρομικής γραμμής Πειραιά - Πάτρας των πρώην Σιδηροδρόμων Πειραιώς - Αθηνών - Πελοποννήσου, ο οποίος βρίσκεται βορειοανατολικά του σημερινού σταθμού, εγγύτερα της παραλίας του Κορινθιακού Κόλπου.

Ελίκη
Ελίκη
Νικήτας Ευγενιανός

Ο Νικήτας Ευγενιανός ήταν Βυζαντινός συγγραφέας του 12ου αιώνα. Είναι γνωστός κυρίως από το μυθιστόρημα που έγραψε με τίτλο "Τα κατά Δροσίλλαν και Χαρικλέα". Το έργο αυτό αποτελείται από εννέα βιβλία και συνολικά 3.641 τρίμετρους στίχους. Εμφανίζει επιδράσεις και μίμηση από τα σοφιστικά μυθιστορήματα των ελληνιστικών χρόνων. Η πρώτη έντυπη έκδοσή του έγινε από τον Γάλλο Φρανσουά Μπουασονάντ το 1819 και κατακρίθηκε από τον σύγχρονό του Αδαμάντιο Κοραή στα προλεγόμενά του στα "Αιθιοπικά".

Εκτός αυτού του έργου, στον Νικήτα Ευγενιανό αποδίδεται, μεταξύ άλλων, επιτάφιος λόγος στον Στέφανο Κομνηνό, καθώς και ορισμένα επιγράμματα. Τα επιγράμματα αυτά ωστόσο αποτελούν στην πραγματικότητα διασκευές και παραφράσεις επιγραμμάτων της Παλατινής Ανθολογίας
Μιχαήλ Ξηρός

Ο Μιχαήλ Ξηρός ήταν βυζαντινός στρατηγός της Αυτοκρατορίας της Νίκαιας του 12ου αιώνα. 

Ο Ξηρός αναφέρεται σε σιγίλιο που χρονολογείται την περίοδο 1190-1195, και ήταν δουξ του Θέματος Μυλάσσης και Μελανουδίου, είχε και τα αξιώματα του "πανσέβαστου" και "σεβαστού".
Συνθήκη του Λατερανού

Η Συνθήκη του Λατερανού (ιταλικά: "Patti Lateranensi") αποτέλεσε μέρος των Συμφώνων του Λατερανού του 1929, μεταξύ του Βασιλείου της Ιταλίας υπό τον Μπενίτο Μουσολίνι και της Αγίας Έδρας υπό τον Πάπα Πίο ΙΑ΄, για την επίλυση του μακροχρόνιου Ρωμαϊκού Ζητήματος. Η συνθήκη και τα συναφή σύμφωνα πήραν το όνομά τους από το Παλάτι του Λατερανού, όπου υπογράφηκαν στις 11 Φεβρουαρίου 1929. Το ιταλικό κοινοβούλιο τα επικύρωσε στις 7 Ιουνίου 1929. Η συνθήκη αναγνώρισε την Πόλη του Βατικανού ως ανεξάρτητο κράτος υπό την κυριαρχία της Αγίας Έδρας. Η ιταλική κυβέρνηση συμφώνησε επίσης να δώσει χρηματική αποζημίωση στη Ρωμαιοκαθολική Εκκλησία για την απώλεια των Παπικών Κρατών. Το 1947, η Συνθήκη του Λατερανού αναγνωρίστηκε από το Σύνταγμα της Ιταλίας ως ρυθμιστικός παράγοντας των σχέσεων μεταξύ της νέας Δημοκρατίας και της Καθολικής Εκκλησίας.
Taiwan News

Τα νέα της Ταϊβάν (αγγλικά: Taiwan News) (παλαιότερα: Νέα της Κίνας ) είναι ένας ιστότοπος ειδήσεων αγγλικής γλώσσας και πρώην εφημερίδα στην Ταϊβάν. Δημοσιεύεται από την εταιρεία τροφίμων I-Mei Foods, η οποία δημοσιεύει επίσης εβδομαδιαίες ειδήσεις στην κινεζική γλώσσα με το ίδιο όνομα .
Δημοκρατική Συμμαχία Ειρήνης

Η Δημοκρατική Συμμαχία Ειρήνης (Γαλλικά: "Alliance Démocratique pour la Paix," με ακρωνύμιο: "ADP-MALIBA)" είναι ένα οικονομικό φιλελεύθερο πολιτικό κόμμα στο Μάλι. Ιδρύθηκε το 2013 από τον μεγαλοεπιχειρηματία Αλιού Μπουμπακάρ Ντιάλο. Από το 2015 αρχηγός του κόμματος είναι ο Αμαντού Τιάμ.